Назарбаев Президенттік өкілеттігін тоқтататынын мәлімдеді
"Назарбаев Президенттік өкілеттігін тоқтататынын мәлімдеді" | "https://abai.kz/post/87365"
TITLE: Назарбаев Президенттік өкілеттігін тоқтататынын мәлімдеді
URL: https://abai.kz/post/87365
META: "Назарбаев Президенттік өкілеттігін тоқтататынын мәлімдеді" | "https://abai.kz/post/87365"
DATE: 19.03.2019
AUTHOR(s): Abai.kz
TOTAL WORDS: 93
TEXT: Мемлекет басшысы Нұрсұлтан Назарбаев республикалық телеарналар арқылы Қазақстан халқына арналған мәлімдемесінде Президенттік өкілеттігін тоқтататынын жариялады. Әрі Мемлекет басшысының қызметін атқарушы болып - ҚР Парламенті Сенатының төрағасы Қасым-Жомарт Тоқаев бекітілді. Назарбаев өз сөзінде Қасым-Жомарт Кемелұлы Қазақстанды басқаруға лайық тұлға екенін айтты. Айта кетерлігі, Елбасы елеулі өкілеттігі бар Қауіпсіздік Кеңесінің төрағасы қызметінде қала беретінін мәлімдеді. - Халқымыздың қамы - менің мүддем болып қала береді. Тәуелсіз Қазақстан мемлекетінің негізін қалаушы ретіндегі алдағы менің міндетім - басшылардың жаңа буынының билікке келуін қамтамасыз ету. Олар елімізде жаңғырту процестерін жалғастыратын болады, - деді Президент Қазақстан халқына арналған мәлімдемесінде. Abai.kz
